૧ જુનની મધ્યરાત્રીએ હિંમતનગર નજીક આવેલા બેરણાં ગામની સીમમાં આવેલા ખુલ્લા ખેતરમાં સુઈ રહેલા પતિની હત્યા કરાઈ હતી અને પત્નિ સાથે બળાત્કારની ઘટના બની હતી, જે અંતર્ગંત ગાંભોઈ પોલીસે અજાણ્યા બે શખ્સો સામે પોલીસ ફરીયાદ નોંધીને આગળની કાર્યવાહી ધરી હતી, પરંતુ ગાંભોઈ પીએસઆઈ ગુનો ઉકેલવામાં સદંતર નિષ્ફળ રહેતાં જિલ્લા પોલીસ વડાએ લોકલ ક્રાઈમ બ્રાંચને તપાસ સોંપતા આખરે આ પ્રકરણનો ભેદ ઉકેલાયો હતો, જેમાં બનેવી સાથે મળીને સગા મોટાભાઈએ નાના ભાઈને પતાવી દીધો હોવાનું ખુલ્યુ છે, તેમજ આ હિચકારી ઘટના પાછળ મૃતક નાનાભાઈના ભાભી સાથેના આડાસંબંધો જવાબદાર હતા, એલસીબીએ ઘાતકી હત્યાકરનારા મોટાભાઈ, બનેવી તેમજ મદદગારી કરનાર પત્નિની ધરપકડ કરીને કોર્ટમાં રજુ કરતાં કોર્ટે તમામને સબજેલને હવાલે કરવાના આદેશ કર્યા છે.